Жумушчулар кыймылы
Жумушчулар кыймылы - эки жактуу түшүндүрүлөт: 

1) кең мааниде, Жумушчулар кыймылы - жумушчулар табынын эмансипациясына жетүү же жашоо жана эмгек шартын кандайдыр бир конкреттүү жакшыртуу максатында жалданма жумушчулардын (пролетариат) жана алардын үй-бүлөлөрүнүн өнүккөн же өнөр жайы өнүккөн мамлекеттердеги социалдык-массалык кыймылы. Бул аныктамага ошондой эле коомдук башаламандыктарды, нааразылык акцияларын, стихиялык иш таштоолорду, эзүүчүлөр менен экономикалык же саясий күрөшүүнүн каражаты катары ж.б. уюштурулбаган ишмердүүлүктү киргизүүгө болот. 

2) тар мааниде, Жумушчулар кыймылы - бул жумушчулардын өзүлөрүнүн социалдык абалын жакшыртуу жана саясий укуктарга ээ болуу максатында уюштурулган биригүүсү.
Мындан тышкары, Жумушчулар кыймылда жогорку таптын өкүлдөрү жана ар кандай саясий топтор катыша алышат.

Колдонулган адабияттар
Адам укуктары, демократия, бийлик. Энциклопедиялык сөздүк. – Б.: 2015. -496 б.
ISBN 978-9967-27-790-8

Адам укуктары
Экономика